Αδειοδότηση παραγωγού πωλητή λαϊκών αγορών
Αίτηση - Υπεύθυνη Δήλωση όπου δηλώνονται τα στοιχεία των περ. αα΄ έως αη΄ της παρ. 1 του άρθρου 1 της υπ αριθ. πρωτ. 55332/25.06.2022 υπουργικής απόφασης (Β΄ 2660).
Επίσης, υποβάλλονται τα δικαιολογητικά των περ. β΄ έως ιβ΄ της παρ. 1 του άρθρου 1 της 55332/25.06.2022 απόφασης και τα οποία αναφέρονται στην ενότητα "Τι θα χρειαστείτε".
Ο αιτών να είναι κάτοχος κωδικών TAXISnet.
Ο ενδιαφερόμενος υποχρεούται σε έναρξη επαγγελματικής δραστηριότητας και σε χρήση ταμειακής μηχανής δηλωμένης και συνδεδεμένης στο πληροφοριακό σύστημα της Ανεξάρτητης Αρχής Δημοσίων Εσόδων (TAXIS).
Ο ενδιαφερόμενος καταθέτει άδεια κυκλοφορίας οχήματος σε ισχύ, καθώς και Δελτίο Καταλληλότητας Τεχνικού Ελέγχου (ΚΤΕΟ) σε ισχύ, του δηλούμενου προς χρήση οχήματος (ιδιόκτητου ή άλλου οχήματος).
Ο ενδιαφερόμενος καταθέτει πιστοποιητικό υγείας σε ισχύ, σύμφωνα με την υπό στοιχεία Υ1γ/Γ.Π./οικ. 35797/04.04.2012 (Β’ 1199) απόφαση του Υπουργού Υγείας και Κοινωνικής Αλληλεγγύης.
Οι υποψήφιοι πρέπει να είναι εγγεγραμμένοι στο Μητρώο Αγροτών και Αγροτικών Εκμεταλλεύσεων του ν. 3874/2010 (Α’ 151), ως επαγγελματίες αγρότες.
Ο ενδιαφερόμενος μοριοδοτείται βάσει κριτηρίων, όπως αναλυτικά ορίζονται στο άρθρο 16 του ν. 4849/2021 (Α΄ 207).
Η διαδικασία αφορά στην έκδοση-χορήγηση άδειας παραγωγού πωλητή με τις αντίστοιχες θέσεις δραστηριοποίησης σε λαϊκές αγορές. *Παραγωγός πωλητής είναι ο παραγωγός που είναι εγγεγραμμένος στο Μητρώο Αγροτών και Αγροτικών Εκμεταλλεύσεων του ν. 3874/2010 (Α’ 151), δραστηριοποιείται στο υπαίθριο εμπόριο διαθέτοντας προς πώληση αγροτικά προϊόντα αποκλειστικά ιδίας παραγωγής και στον οποίο έχει χορηγηθεί άδεια δραστηριοποίησης από αρμόδια αρχή. *Οι άδειες με τις αντίστοιχες θέσεις χορηγούνται από τις Περιφέρειες, κατόπιν έκδοσης προκήρυξης. Απευθύνονται σε φυσικά και νομικά πρόσωπα (αγροτικούς, γυναικείους συνεταιρισμούς ομάδες και οργανώσεις παραγωγών, καθώς και Κοινωνικές Συνεταιριστικές Επιχειρήσεις (Κοιν.Σ.ΕΠ.) παραγωγικού σκοπού.
Τα δικαιολογητικά που καθορίζονται από την προκήρυξη για την απόδειξη της συνδρομής των κριτηρίων μοριοδότησης, σύμφωνα με τη μοριοδότηση της περ. α’της παρ. 1 του άρθρου 16 του ν. 4849/2021 (Α’ 207).
Αποδεικτικό έναρξης δραστηριότητας στην αρμόδια φορολογική αρχή.
Αποδεικτικό ταμειακής μηχανής δηλωμένης και συνδεδεμένης στο πληροφοριακό σύστημα της Ανεξάρτητης Αρχής Δημοσίων Εσόδων (TAXIS).
Βεβαίωση εγγραφής στο Μητρώο Αγροτών και Αγροτικών Εκμεταλλεύσεων του ν. 3874/2010 (Α’ 151), στην οποία αναγράφεται ότι ο ενδιαφερόμενος είναι επαγγελματίας αγρότης.
Τελευταία δήλωση στο Ολοκληρωμένο Σύστημα Διαχείρισης και Ελέγχου της Ενιαίας Αίτησης Ενίσχυσης και της τελευταίας Ενιαίας Δήλωσης Καλλιέργειας/ Εκτροφής ΕΛΓΑ.
Υπεύθυνη δήλωση για τις ποσότητες, που θα διαθέσει στο υπαίθριο εμπόριο, ανά προϊόν, για τα προϊόντα που περιλαμβάνονται στη δήλωση Ολοκληρωμένου Συστήματος Διαχείρισης και Ελέγχου (Ο.Σ.Δ.Ε.) της Ενιαίας Αίτησης Ενίσχυσης και της τελευταίας Ενιαίας Δήλωσης Καλλιέργειας/ Εκτροφής Ε.Λ.Γ.Α.
Αν τα προϊόντα ανήκουν σε αυτά που δεν δηλώνονται στο Ο.Σ.Δ.Ε., υπεύθυνη δήλωση ότι τα προϊόντα αυτά προέρχονται από ίδια παραγωγή και την ποσότητα που θα διαθέσει στο υπαίθριο εμπόριο.
Άδεια κυκλοφορίας οχήματος σε ισχύ, του δηλούμενου προς χρήση οχήματος (ιδιόκτητου ή άλλου οχήματος).
Δελτίο Καταλληλότητας Τεχνικού Ελέγχου (ΚΤΕΟ) σε ισχύ, του δηλούμενου προς χρήση οχήματος (ιδιόκτητου ή άλλου οχήματος).
Πιστοποιητικό υγείας σε ισχύ, σύμφωνα με την υπό στοιχεία Υ1γ/Γ.Π./οικ. 35797/04.04.2012 (Β’ 1199) απόφαση του Υπουργού Υγείας και Κοινωνικής Αλληλεγγύης.
Πράξη συγκρότησης Διοικητικού Συμβουλίου, ή του διοικούντος οργάνου.
Κατάσταση μελών, στην οποία αναφέρεται και ο Αριθμός Φορολογικού Μητρώου Α.Φ.Μ.) κάθε παραγωγού.
Πιστοποιητικό μέλους του Μητρώου Φορέων Κοινωνικής και Αλληλέγγυας Οικονομίας (Κ.ΑΛ.Ο.).
Καταστατικό του Φορέα Κοινωνικής και Αλληλέγγυας Οικονομίας (Κ.ΑΛ.Ο.), από το οποίο προκύπτει ότι το αντικείμενο δραστηριότητας είναι η παραγωγή ειδών που περιλαμβάνονται στα είδη πώλησης παραγωγού πωλητή της κοινής υπουργικής απόφασης της παρ. 2 του άρθρου 67 του ν. 4849/2021.
Κατάσταση μελών, στην οποία αναφέρεται και ο ΑΦΜ κάθε μέλους.
Άδεια λειτουργίας ή άδεια προέγκρισης ή άδεια εγκατάστασης της πτηνοτροφικής μονάδας ή νόμιμη απαλλαγή από τη σχετική διαδικασία αδειοδότησης, σύμφωνα με τον ν. 4056/2012 (Α’ 52), καθώς και βεβαίωση ωοσκοπικού ελέγχου, σύμφωνα με τους Κανονισμούς 853/2004 (L 139/55) και 589/2008 (L 163/6). Σε κάθε περίπτωση απαιτείται επίσης η γνωστοποίηση του κωδικού εκμετάλλευσης.
Άδεια λειτουργίας ή άδεια προέγκρισης ή άδεια εγκατάστασης της μονάδας σύμφωνα με τον ν. 4056/2012 (Α’ 52).
Βεβαίωση σε ισχύ του Τμήματος Αλιείας της Διεύθυνσης Αγροτικής Οικονομίας και Κτηνιατρικής της οικείας Περιφερειακής Ενότητας, στην οποία αναγράφονται τα πλήρη στοιχεία του αλιευτικού σκάφους, το ιδιοκτησιακό του καθεστώς, τα χρησιμοποιούμενα αλιευτικά εργαλεία, τα είδη ψαριών που αλιεύονται, οι συνολικές ποσότητες ανά είδος, καθώς και ότι το σκάφος βρίσκεται σε λειτουργία.
Βεβαίωση του Τμήματος Αλιείας της Διεύθυνσης Αγροτικής Οικονομίας και Κτηνιατρικής της οικείας Περιφερειακής Ενότητας, από την οποία προκύπτει ότι η μονάδα είναι σε λειτουργία και στην οποία αναφέρονται τα είδη και οι ποσότητες των παραγόμενων αλιευμάτων.
Άδεια απόσταξης του αρμόδιου τελωνείου, σύμφωνα με τις παρ. Ε.3 και Ε.8 του άρθρου 7 του ν. 2969/2001 (Α’ 281).
Βεβαίωση του Κεντρικού Ηλεκτρονικού Μητρώου Οικοτεχνίας (Κ.Η.Μ.Ο.) σε ισχύ.
Βεβαίωση συνδρομής των νομίμων προϋποθέσεων, όπως προβλέπεται στην παρ. 3 του άρθρου 4 της υπ’ αρ. 2078/80743/25.7.2017 (Β’ 2679) κοινής απόφασης των Υπουργών Οικονομικών και Αγροτικής Ανάπτυξης και Τροφίμων, εκτός των περιπτώσεων παραγωγής πολλαπλασιαστικού υλικού ανθοκομικών ειδών που καθορίζονται με την υπουργική απόφαση του τετάρτου εδαφίου της παρ. 1 του άρθρου 5 του ν. 1564/1985 (Α’ 164).
Δήλωση συγκομιδής, δήλωση παραγωγής οίνων και γλευκών, δήλωση αποθεμάτων προηγούμενου έτους, αν υπάρχει, και αντίγραφο της δήλωσης του μικρού οινοπαραγωγού που υποβάλλεται στην αρμόδια τελωνειακή αρχή, σύμφωνα με την παρ. 1 του άρθρου 4 της υπό στοιχεία ΔΕΦΚΦΒ-5026381 ΕΞ 2015/16.12.2015 (Β’ 2785) απόφασης του Υπουργού Οικονομικών.
Άδεια λειτουργίας ή άδεια προέγκρισης της εγκατάστασης.
i) Βεβαίωση της κτηνιατρικής υπηρεσίας για την καταχώριση της εν λόγω δραστηριότητας, ii) βεβαίωση εγγραφής στο Κεντρικό Ηλεκτρονικό Μητρώο Οικοτεχνιτών (Κ.Η.Μ.Ο.) για τα εν λόγω προϊόντα, σύμφωνα με την υπ’ αρ. 4912/120862/5.11.2015 απόφαση του Υπουργού Αγροτικής Ανάπτυξης και Τροφίμων.
i) Βεβαίωση της καταχώρισης της εγκατάστασης παραγωγής στη λίστα των εγκεκριμένων εγκαταστάσεων του Ενιαίου Φορέα Ελέγχων Τροφίμων (ΕΦΕΤ), ii) αν πρόκειται για μισθωμένη εγκατάσταση, μισθωτήριο καταχωρημένο στο πληροφοριακό σύστημα της ΑΑΔΕ-TAXIS.
i) βεβαίωση της καταχώρισης της εγκατάστασης μεταποίησης του γάλακτος στη λίστα των εγκεκριμένων εγκαταστάσεων του Ενιαίου Φορέα Ελέγχου Τροφίμων (Ε.Φ.Ε.Τ.) και ii) ιδιωτικό συμφωνητικό μεταξύ του κτηνοτρόφου και της εγκατάστασης μεταποίησης του γάλακτος.
Οι απαραίτητες πιστοποιήσεις, σύμφωνα με τους Κανονισμούς 834/2007 (L 189), 889/2008 (L 250) και 1235/2008 (L 334) και την υπ’ αρ. 2543/103240/2.10.2017 (Β’3529) απόφαση του Αναπληρωτή Υπουργού Αγροτικής Ανάπτυξης και Τροφίμων.
Ευκρινές φωτοαντίγραφο των δύο όψεων της ατομικής μελισσοκομικής ταυτότητας που προβλέπεται στην υπ’ αρ. 37/48518/22-02-2022 υπουργική απόφαση «Ατομική Ψηφιακή Μελισσοκομική Ταυτότητα» (Β’ 924).
Σχετιζόμενη διαδικασία: Δ.Δ.: 921847 Εγγραφή στο Μητρώο Αγροτών και Αγροτικών Εκμεταλλεύσεων (ΜΑΑΕ)
Η διαδικασία αφορά στην έκδοση ηλεκτρονικής υπεύθυνης δήλωσης από τον ενδιαφερόμενο, χωρίς να απαιτείται επίσκεψη σε κατάστημα διοικητικής αρχής ή ΚΕΠ. Μπορείτε να μπείτε στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς σας κωδικούς web banking σε μία από τις διαθέσιμες τράπεζες ή β) με τους προσωπικούς σας κωδικούς πρόσβασης στο TAXISnet (αφού πρώτα μπείτε μία φορά με τους κωδικούς web banking, για να επιβεβαιώσετε τον αριθμό του κινητού σας τηλεφώνου). Στη συνέχεια, θα λάβετε κωδικούς επιβεβαίωσης με SMS στο κινητό σας. Η ηλεκτρονική υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε είτε να την αποστείλετε ηλεκτρονικά, είτε να την εκτυπώσετε και να την καταθέσετε σε δημόσια υπηρεσία. Παράλληλα διατηρείται το δικαίωμα του πολίτη να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του.
Για τα νομικά πρόσωπα αφορά τα πρόσωπα που θα δηλωθούν ως πωλητές.
Αφορά τους αγροτικούς, τους γυναικείους συνεταιρισμούς και τις ομάδες και οργανώσεις παραγωγών.
Αφορά τις Κοινωνικές Συνεταιριστικές Επιχειρήσεις (Κοιν.Σ.ΕΠ.) παραγωγικού σκοπού.
Εφόσον στα είδη πώλησης περιλαμβάνονται αυγά.
Εφόσον στα είδη πώλησης περιλαμβάνεται μέλι.
Εφόσον στα είδη πώλησης περιλαμβάνονται πουλερικά και λαγόμορφα. Ειδικά, οι παραγωγοί, που η ετήσια παραγωγή τους δεν υπερβαίνει τα 10.000 πουλερικά ή λαγόμορφα και οι οποίοι δεν υποχρεούνται στη σφαγή σε εγκεκριμένα πτηνοσφαγεία ή σε εγκεκριμένα σφαγεία λαγομόρφων αντίστοιχα, ακολουθούν τις υποχρεώσεις που θέτει η Διεύθυνση Αγροτικής Οικονομίας και Κτηνιατρικής της Περιφερειακής Ενότητας στην οποία βρίσκεται η εκμετάλλευση.
Εφόσον στα είδη πώλησης περιλαμβάνονται αλιεύματα.
Εφόσον στα είδη πώλησης περιλαμβάνονται αλιεύματα υδατοκαλλιεργειών.
Εφόσον στα είδη πώλησης περιλαμβάνονται προϊόντα απόσταξης μικρών αποσταγματοποιών (διήμερων).
Εφόσον στα είδη πώλησης περιλαμβάνονται προϊόντα οικοτεχνίας του άρθρου 3 της υπ’ αρ. 4912/120862/5.11.2015 (Β’ 2468) απόφασης του Υπουργού Αγροτικής Ανάπτυξης και Τροφίμων.
Εφόσον στα είδη πώλησης περιλαμβάνεται πολλαπλασιαστικό υλικό καλλιεργούμενων φυτικών ειδών.
Εφόσον στα είδη πώλησης περιλαμβάνεται εμφιαλωμένος οίνος.
Εφόσον στα είδη πώλησης περιλαμβάνονται μεταποιημένα προϊόντα που δεν μεταποιούνται σε εγκατάσταση του παραγωγού, αλλά σε μη ιδιόκτητες εγκαταστάσεις. Επιπλέον, ο παραγωγός πρέπει ανά πάσα στιγμή να έχει διαθέσιμα τα παραστατικά στοιχεία από τα οποία προκύπτουν οι ποσότητες του προϊόντος που παραδόθηκαν στην εγκατάσταση μεταποίησης και αντίστοιχα οι τελικές ποσότητες των προϊόντων που παρέλαβε.
Εφόσον στα είδη πώλησης περιλαμβάνονται γαλακτοκομικά προϊόντα, σύμφωνα με το άρθρο 6 της υπ’ αρ.3724/162303/22.12.2014 (Β’ 3438) κοινής απόφασης των Υπουργών Ανάπτυξης και Ανταγωνιστικότητας και Αγροτικής Ανάπτυξης και Τροφίμων.
Εφόσον στα είδη πώλησης περιλαμβάνονται γαλακτοκομικά προϊόντα, για τους κτηνοτρόφους που διαθέτουν ιδιόκτητη ή μισθωμένη εγκεκριμένη εγκατάσταση.
Εφόσον στα είδη πώλησης περιλαμβάνονται γαλακτοκομικά προϊόντα, για τους κτηνοτρόφους που δεν διαθέτουν ιδιόκτητη ή μισθωμένη εγκατάσταση, αλλά παραδίδουν το γάλα σε εγκεκριμένη μονάδα, λαμβάνοντας τελικό μεταποιημένο προϊόν.
Εφόσον στα είδη πώλησης περιλαμβάνονται βιολογικά προϊόντα. Στην περίπτωση αυτή και μόνο επιτρέπεται να προσθέσει την ένδειξη «βιολογικό» στην πινακίδα του.
Αναμόρφωση και εκσυγχρονισμός του ρυθμιστικού πλαισίου οργάνωσης και λειτουργίας του υπαίθριου εμπορίου, ρυθμίσεις για την άσκηση ψυχαγωγικών δραστηριοτήτων και την απλούστευση πλαισίου δραστηριοτήτων στην εκπαίδευση, βελτιώσεις στην επιμελητηριακή νομοθεσία, άλλες διατάξεις του Υπουργείου Ανάπτυξης και Επενδύσεων και λοιπές επείγουσες διατάξεις.
Πωλητές που δραστηριοποιούνται σε βραχυχρόνιες αγορές υπαίθριου εμπορίου - Τροποποίηση άρθρου 37 ν. 4849/2021.
Αρμοδιότητα για την έκδοση, χορήγηση, μεταβίβαση και την ανανέωση αδειών πωλητών λαϊκών αγορών - Τροποποίηση άρθρου 26 του ν. 4849/2021.
Προθεσμία καταχώρησης στο Ο.Π.Σ.Α.Α. στοιχείων των λαϊκών αγορών - Κάτοχοι θέσεων αδειών επαγγελματία πωλητή - Προσωρινές θέσεις - Έννοια κενών θέσεων - Κάτοχοι άδειας παραγωγού πωλητή αυγών και μελιού - Τροποποίηση άρθρου 66 ν. 4849/2021.
Είδη πώλησης για τους παραγωγούς και τους επαγγελματίες πωλητές υπαίθριου εμπορίου.
Συνδυασμοί προϊόντων που πωλούνται στο υπαίθριο εμπόριο, αλλαγές και προσθήκες προϊόντων, στοιχεία που αναγράφονται στην πινακίδα που αναρτάται στο σημείο πώλησης και αντιστοίχιση ειδών παλαιότερων ρυθμίσεων που πωλούνται από επαγγελματίες πωλητές.
Αριθμός των θέσεων, τομείς των διατιθέμενων προϊόντων ανά είδος στις λαϊκές αγορές και ειδικότεροι όροι δραστηριοποίησης πωλητών στο υπαίθριο εμπόριο.
Στοιχεία της άδειας χορήγησης θέσης και δικαιώματος δραστηριοποίησης στο πλανόδιο εμπόριο παραγωγού και επαγγελματία πωλητή υπαίθριου εμπορίου.
Καθορισμός περιεχομένου έκθεσης ελέγχου βεβαίωσης παράβασης της παρ. 2 του άρθρου 61 του ν. 4849/2021.
Μεταβατικές διατάξεις για υφιστάμενους κατόχους άδειας που δραστηριοποιούνται σε λαϊκές αγορές - Αντικατάσταση παρ. 4 άρθρου 66 ν. 4849/2021.
Παράταση προθεσμίας ανανέωσης άδειας παραγωγού και επαγγελματία πωλητή - Τροποποίηση παρ. 7 άρθρου 87 ν. 4986/2022 και παρ. 2 άρθρου 66 ν. 4849/2021.
«Δικαιολογητικά που απαιτούνται για τη χορήγηση, τη μεταβίβαση και την ανανέωση της άδειας παραγωγού και επαγγελματία πωλητή και των αντίστοιχων θέσεων ή δικαιωμάτων δραστηριοποίησης στο υπαίθριο εμπόριο. Τροποποίηση της υπ. αρ. 21061/25-02-2022 (Β’ 980) απόφασης του Υπουργού Ανάπτυξης και Επενδύσεων.»
Ομάδες χρηστών, λειτουργία, όροι χρήσης, και τεχνικά ή άλλα θέματα σχετικά με το Ο.Π.Σ.Α.Α. και τη λειτουργία της ηλεκτρονικής πλατφόρμας λαϊκής αγοράς.
άρθρο 67 : "Αναστολή, παραίτηση και απώλεια θέσης δραστηριοποίησης και δικαιώματος δραστηριοποίησης στο πλανόδιο εμπόριο - Τροποποίηση άρθρου 21 ν. 4849/2021." άρθρο 68 : "Ανανέωση ισχύος αδειών πωλητών λαϊκών αγορών που δεν κατέβαλλαν τέλη δραστηριοποίησης - Τροποποίηση παρ. 17 άρθρου 66 ν. 4849/2021."
Κατά της απόφασης περί των αποτελεσμάτων της προκήρυξης χωρεί ένσταση από όποιον έχει έννομο συμφέρον, ενώπιον της αρμόδιας αρχής, εντός προθεσμίας δεκαπέντε (15) ημερών από την ημερομηνία δημοσίευσης των αποτελεσμάτων. Η απόφαση της αρμόδιας αρχής επί της ένστασης εκδίδεται εντός δέκα (10) ημερών από την άσκησή της. Κατά της απόφασης επί της ένστασης μπορεί να ασκηθεί προσφυγή από όποιον έχει έννομο συμφέρον σύμφωνα με όσα προβλέπονται στα άρθρα 63 έως 70 του ν. 2717/1999 (Α’ 97), περί Κώδικα Διοικητικής Δικονομίας, στο αρμόδιο διοικητικό πρωτοδικείο.
Δημοσίευση προκήρυξης από την οικεία Περιφέρεια για τη χορήγηση αδειών πλανόδιου εμπορίου επαγγελματιών πωλητών.
Οι ενδιαφερόμενοι υποβάλλουν ηλεκτρονικά στο Ο.Π.Σ.Α.Α., εντός της ταχθείσας από την προκήρυξη προθεσμία, τις αιτήσεις συμμετοχής στην προκήρυξη με συνημμένα τα απαιτούμενα δικαιολογητικά.
Ο αρμόδιος υπάλληλος χορηγεί αριθμό πρωτοκόλλου στις αιτήσεις.
Ο αρμόδιος υπάλληλος μετά το πέρας της προθεσμίας υποβολής αιτήσεων συμμετοχής στην προκήρυξη προωθεί στην Επιτροπή Ελέγχου και Αξιολόγησης τις αιτήσεις με τα συνημμένα δικαιολογητικά.
Η Επιτροπή Ελέγχου και Αξιολόγησης διενεργεί έλεγχο πληρότητας και ορθότητας των αιτήσεων και των δικαιολογητικών και αξιολόγηση των αιτήσεων.
Η Επιτροπή Ελέγχου και Αξιολόγησης συντάσσει πρακτικό αποτελεσμάτων επί των αιτήσεων.
Έκδοση απόφασης αποτελεσμάτων της προκήρυξης από την αρμόδια υπηρεσία της Περιφέρειας.
Υποβολή ενστάσεων κατά της απόφασης αποτελεσμάτων της προκήρυξης.
Εξέταση των ενστάσεων που υποβάλλονται κατά της απόφασης περί των αποτελεσμάτων της προκήρυξης.
Έκδοση απόφασης επί των ενστάσεων κατά των αποτελεσμάτων της προκήρυξης.
Έκδοση της άδειας λαϊκών αγορών με τις αντίστοιχες θέσεις δραστηριοποίησης.
Ενημέρωση του Ολοκληρωμένου Πληροφοριακού Συστήματος "Ανοικτή Αγορά" (Ο.Π.Σ.Α.Α.) με τα στοιχεία της άδειας του νέου πωλητή.
Η προκήρυξη αναρτάται στο Ολοκληρωμένο Πληροφοριακό Σύστημα "Ανοικτή Αγορά" (Ο.Π.Σ.Α.Α.) με μέριμνα της αρμόδιας για την έκδοση της προκήρυξης αρχής και δημοσιεύεται στον διαδικτυακό τόπο της, τουλάχιστον τριάντα (30) ημέρες πριν την καταληκτική ημερομηνία υποβολής των αιτήσεων. Στην προκήρυξη κατ΄ ελάχιστο περιλαμβάνονται: η αρίθμηση των χορηγούμενων θέσεων και τα προϊόντα που επιτρέπεται να πωλούνται σε αυτές, το καταβαλλόμενο τέλος για το σύνολο του χρόνου δραστηριοποίησης, ο τρόπος και ο χρόνος καταβολής του τέλους, σύμφωνα με τα οριζόμενα στον κανονισμό λειτουργίας της αγοράς.
Το συγκεκριμένο βήμα εκτελείται από Επιτροπή Ελέγχου και Αξιολόγησης.
Κατά της απόφασης περί των αποτελεσμάτων της προκήρυξης χωρεί ένσταση από όποιον έχει έννομο συμφέρον, ενώπιον της αρμόδιας αρχής, εντός προθεσμίας δεκαπέντε (15) ημερών από την ημερομηνία δημοσίευσης των αποτελεσμάτων. Οι ενστάσεις διαβιβάζονται από την αρμόδια Υπηρεσία στην επιτροπή εξέτασης ενστάσεων.
Η απόφαση της αρμόδιας αρχής επί της ένστασης εκδίδεται εντός δέκα (10) ημερών από την άσκησή της. Κατά της απόφασης επί της ένστασης μπορεί να ασκηθεί προσφυγή από όποιον έχει έννομο συμφέρον σύμφωνα με όσα προβλέπονται στα άρθρα 63 έως 70 του ν. 2717/1999 (Α’ 97), περί Κώδικα Διοικητικής Δικονομίας, στο αρμόδιο διοικητικό πρωτοδικείο.
Η αρμόδια υπηρεσία εκδίδει την άδεια παραγωγού πωλητή λαϊκών αγορών στην οποία αναφέρονται τα στοιχεία της υπουργικής απόφασης της παρ. 7 του άρθρου 67 του ν. 4849/2021 (Α΄ 207).
Ο ενδιαφερόμενος ενημερώνεται με ειδοποίηση μέσω ηλεκτρονικού ταχυδρομείου και αντλεί ψηφιακά την άδειά του από τα στοιχεία του Ο.Π.Σ.Α.Α.
Ηλεκτρονική Υποβολή Αίτησης και Δικαιολογητικών
Προώθηση αίτησης στην Επιτροπή Ελέγχου και Αξιολόγησης
Έλεγχος πληρότητας και ορθότητας - αξιολόγηση αιτήσεων
Σύνταξη γνωμοδοτικού πρακτικού αποτελεσμάτων
Ενημέρωση του Ο.Π.Σ.Α.Α. και του ενδιαφερομένου.